Matola

mini|desno|275px|Karta gradova i većih mjesta u Mozambiku
Matola je grad u južnom Mozambiku, i smješten je dvanaest kilometara prema zapadu od glavnog grada države, Maputa. Matola je glavni grad provincije Maputo i ima svoju izabranu općinsku vlast od 1998. godine. U gradu se nalazi luka kao i najveća industrijska zona u Mozambiku. Prema popisu iz 2007. godine broj stanovnika Matole je 675.422 , dok procjena iz 2010. godine daje broj od 757.753 stanovnika.

 Ime 

Matola, što je uobičajeno prezime u zemlji, dolazi od imena Matsolo, Ronga kraljevstva, koje je postojalo u ovoj regiji kada su stigli evropskli kolonisti.

 Industrija 

Matola je industrijski centar i važna luka za izvoz minerala (hrom i željezo) i drugi izvoz u Esvatini i Južnu Afriku. Posjeduje rafineriju nafte (trenutno neaktivnu) i različite industrije, koje proizvode proizvode kao što su sapun, cement i poljoprivredne materijale. Najvažnije od industrijskih postrojenja je livnica aluminija, instalirana u 2002. godini, i ona je više nego udvostručila Bruto domaći proizvod Mozambika.

 Transport 

Matolu opslužuju stanica i luka koje su dio mreže pruga i luka južnog Mozambika. Ovim putem se vrši izvoz uglja.

 Geografija 

Matola je također ime male rijeke (duge oko 30 km), koja oivičava sjevernu granicu općine Matola, i ulijeva se u Zaliv Maputo.

 Demografija 
 Godina Populacija 1997 440 927 2007 675 422

 Note i reference 

Kategorija:Gradovi u Mozambiku
Kategorija:Pokrajina Maputo